CELEX: 62008CA0083
Language: sk
Date: 2009-04-02 00:00:00
Title: Vec C-83/08: Rozsudok Súdneho dvora (štvrtá komora) z  2. apríla 2009 (návrh na začatie prejudiciálneho konania, ktorý podal Thüringer Finanzgericht, Gotha — Nemecko) — Glückauf Brauerei GmbH/Hauptzollamt Erfurt (Harmonizácia štruktúr spotrebných daní — Smernica 92/83/EHS — Článok 4 ods. 2 — Malý pivovar právne a hospodársky nezávislý od ostatných pivovarov — Kritériá právnej nezávislosti a hospodárskej nezávislosti — Nepriama ovplyvniteľnosť)

20.6.2009   
            
            
               SK
            
            
               Úradný vestník Európskej únie
            
            
               C 141/17
            
         Rozsudok Súdneho dvora (štvrtá komora) z 2. apríla 2009 (návrh na začatie prejudiciálneho konania, ktorý podal Thüringer Finanzgericht, Gotha — Nemecko) — Glückauf Brauerei GmbH/Hauptzollamt Erfurt
   (Vec C-83/08) (1)
   
   (Harmonizácia štruktúr spotrebných daní - Smernica 92/83/EHS - Článok 4 ods. 2 - Malý pivovar právne a hospodársky nezávislý od ostatných pivovarov - Kritériá právnej nezávislosti a hospodárskej nezávislosti - Nepriama ovplyvniteľnosť)
   2009/C 141/27
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Thüringer Finanzgericht, Gotha
   
      Účastníci konania pred vnútroštátnym súdom
   
   
      Žalobca: Glückauf Brauerei GmbH
   
      Žalovaný: Hauptzollamt Erfurt
   
      Predmet veci
   
   Návrh na začatie prejudiciálneho konania — Thüringer Finanzgericht (Nemecko) — Výklad článku 4 ods. 2 smernice Rady 92/83/EHS z 19. októbra 1992 o zosúladení štruktúr spotrebných daní pre etanol a alkoholické nápoje (Ú. v. ES L 316, s. 21; Mim. vyd. 09/001, s. 206) — Kvalifikácia ako „malý nezávislý pivovar“ na účely uplatnenia zníženej spotrebnej dane — Kritérium „hospodárskej nezávislosti“ — Pivovar spôsobilý podliehať nepriamemu vplyvu dvoch iných pivovarov z dôvodu prepojenia majetkových účastí a rozdelenia hlasovacích práv
   
      Výrok rozsudku
   
   Článok 4 ods. 2 smernice Rady 92/83/EHS z 19. októbra 1992 o zosúladení štruktúr spotrebných daní pre etanol a alkoholické nápoje sa má vykladať v tom zmysle, že situácia charakterizovaná existenciou štrukturálnych prepojení medzi rôznymi pivovarmi z hľadiska majetkových účastí a hlasovacích práv, ktorá vyúsťuje do toho, že tá istá osoba vykonávajúca riadiace funkcie vo viacerých z dotknutých pivovarov má nezávisle od svojho skutočného správania možnosť vykonávať vplyv na prijímanie obchodných rozhodnutí týmito pivovarmi, vylučuje, aby sa tieto pivovary mohli považovať za hospodársky nezávislé jeden od druhého.
   
      (1)  Ú. v. EÚ C 128, 24.5.2008.